# **מכרז פומבי רגיל 116/2013, לאספקת מוצרי טקסטיל ושירותי כביסה**

## מכבי שירותי בריאות, מעונינת להתקשר עם ספק אחד המסוגל לספק מוצרי טקסטיל ושירותי כביסה, על פי חלוקה ל -3 קבוצות, כהגדרתן במפרט.

## ההתקשרות היא לתקופה של 24 חודשים. למכבי שמורה האופציה להאריך את תקופת ההסכם ב- 2 תקופות נוספות בנות 24 חודשים כל אחת.

המעונין להשתתף במכרז זכאי לרכוש את מסמכיו, החל מיום **21.4.13** ועד ליום **30.4.13** בתמורה לתשלום בהמחאה של 1,500 ש"ח (שלא יוחזר), לפקודת מכבי שירותי בריאות, ברח' המרד 27, תל-אביב, קומה 14, אצל גב' ענת מנדל, רכזת ועדת המכרזים, בימים א'-ה', בין השעות 10:00-14:00. לשאלות בעניין **מכרז זה בלבד** ניתן לפנות לכתובת הדוא"ל mandel\_an@mac.org.il .

## **רשאי להגיש הצעות רק ספק אשר יענה על כל הדרישות שלהלן**:

### תאגיד מורשה כחוק בישראל, ומנהל ספרים כדין.

### הכנסותיו בשנתיים האחרונות (2011-2012) לפי כללי חשבונאות מקובלים, וכפי שהם משתקפים בדו"חות הכספיים השנתיים שלו, הן 3.8 מיליון ₪ לשנה לפחות.

### הינו בעל ניסיון מוכח בישראל של שנתיים לפחות, באספקת שירותי השכרה או מכירה, כביסה ושינוע פריטי טקסטיל, וכל השירותים הכרוכים בכך.

### בעל יכולת לספק השירות הנדרש בעצמו ; ו/או באמצעות קבלן משנה לצרכי שינוע בלבד.

### מחזיק במערכות ריכוך מים העומדות בדרישות איכות הסביבה- תצורף תעודת בדיקה ממעבדה שהוסמכה ע"י הרשות הלאומית להסמכת מעבדות לבצע בדיקות מסוג זה.

### בעל יכולת מתן שירות בפריסה ארצית .

### עמד בכל התנאים ההכרחיים המופיעים במפרט להלן ובציון האיכות המזערי הנדרש.

### רכש את מסמכי המכרז ממכבי, ובידו קבלה המעידה על כך.

## **עמידת המציע בכל התנאים מהווה תנאי הכרחי לעצם הגשת ההצעה. מציע שלא יעמוד באחד מהתנאים, הצעתו תפסל**.

את ההצעה יש להגיש באמצעות שליח במסירה ידנית בלבד, במעטפה סגורה, לידי גב' ענת מנדל - רכזת ועדת המכרזים, ברח' המרד 27, תל אביב, קומה 14, בימים א'-ה' בין השעות 10:00-14:00. המועד האחרון להגשת ההצעות הוא יום שני **4.6.13** בשעה **12:00**. הצעות שלא תוגשנה עד למועד האמור, לא תתקבלנה!

בכל מקרה של סתירה בין האמור במודעה זו לבין האמור במסמכי המכרז, יגבר האמור במסמכי המכרז. מסמכי המכרז מפורסמים לעיון באתר האינטרנט של מכבי שירותי בריאות.